
ΑΝΑΚΟΙΝΩΣΗ ΤΜΗΜΑΤΟΣ ΔΗΜΟΤΟΛΟΓΙΟΥ
Ηλεκτρονική εξυπηρέτηση δημοτών για θέματα Δημοτολογίου μέσω gov.gr

Η παρούσα ανακοίνωση εκδίδεται από το Τμήμα Δημοτικής Κατάστασης και Ληξιαρχείων στο πλαίσιο της στοχοθεσίας έτους 2026 για τη βελτίωση της ποιότητας των παρεχόμενων υπηρεσιών, σύμφωνα  με  την  υπ’ αρίθ. πρωτ. 1985/12-02-2026 (ΑΔΑ: 6ΧΟ9Ω6Ζ-ΙΜΗ) απόφαση Δημάρχου. 
Ο Δήμος Ακτίου-Βόνιτσας ενημερώνει τους δημότες ότι παρέχεται η δυνατότητα ηλεκτρονικής εξυπηρέτησης για θέματα αρμοδιότητας Δημοτολογίου και Ληξιαρχείου μέσω της Ενιαίας Ψηφιακής Πύλης του Δημοσίου (gov.gr).
Οι πολίτες μπορούν να εξυπηρετούνται ηλεκτρονικά, χωρίς να απαιτείται η αυτοπρόσωπη προσέλευσή τους στις υπηρεσίες του Δήμου, στις περιπτώσεις που η συγκεκριμένη διαδικασία παρέχεται ηλεκτρονικά.
Τι μπορείτε να κάνετε ηλεκτρονικά
Μέσω των διαθέσιμων ψηφιακών υπηρεσιών μπορείτε, ανάλογα με τη διαδικασία, να υποβάλετε αιτήματα για:
· Πιστοποιητικό Ιθαγένειας
· Πιστοποιητικό Εγγυτέρων Συγγενών
· Πιστοποιητικό Εντοπιότητας
· Πιστοποιητικό Εγγραφής στα Μητρώα Αρρένων
· Πιστοποιητικό Γέννησης
· Πιστοποιητικό Οικογενειακής Κατάστασης, όπου προβλέπεται η έκδοσή του
· Ληξιαρχικές πράξεις Γέννησης, Γάμου, Συμφώνου Συμβίωσης και Θανάτου
Πώς υποβάλλετε το αίτημά σας
Οι ενδιαφερόμενοι μπορούν να εισέρχονται στην ηλεκτρονική υπηρεσία «Αιτήσεις προς Δήμους» του gov.gr και να επιλέγουν τον Δήμο Ακτίου-Βόνιτσας.
Όταν το ζητούμενο πιστοποιητικό ή η ληξιαρχική πράξη δεν μπορεί να εκδοθεί άμεσα ηλεκτρονικά, το αίτημα διαβιβάζεται στην αρμόδια υπηρεσία του Δήμου για την επεξεργασία και την έκδοσή του.
Πού παραλαμβάνετε το έγγραφο
Μετά την ολοκλήρωση της διαδικασίας από τον Δήμο, το έγγραφο αποστέλλεται στη Θυρίδα Πολίτη (my.gov.gr).
Ο πολίτης ενημερώνεται για την ολοκλήρωση της διαδικασίας μέσω e-mail και SMS, σύμφωνα με τα στοιχεία επικοινωνίας που έχει δηλώσει.
Χρήσιμοι σύνδεσμοι
Αιτήσεις προς Δήμους – gov.gr
Υποβολή ηλεκτρονικής αίτησης προς Δήμο
Πιστοποιητικά Δημοτολογίου και Ληξιαρχείου – gov.gr
Έκδοση πιστοποιητικ και ληξιαρχικών πράξεων
Θυρίδα Πολίτη – gov.gr
Είσοδος στη Θυρίδα Πολίτη
Για πληροφορίες ή διευκρινίσεις σχετικά με διαδικασίες αρμοδιότητας Δημοτολογίου και Ληξιαρχείου, οι πολίτες μπορούν να απευθύνονται στις αρμόδιες υπηρεσίες του Δήμου Ακτίου-Βόνιτσας.

